પતાયાના પોપટને દાણા ખવડાવતા, સિંગાપોરની ડોલ્ફિનો સાથે ડાન્સ કરતા, કાશ્મીરના બરફ પરથી લપસીને ટાંટિયો ભાંગતા, ગોવાના દરિયામાં ગુલાંટ ખાતા, દીવની એરકન્ડિશન્ડ હોટેલના રૂમમાં પરસેવે રેબઝેબ થતા, ફાઈવ સ્ટાર હોટેલમાં ભોજનનું બે હજાર રૂપિયાનું બિલ હસતે મોઢે ચૂકવતા, તિરુપતિના મંદિરમાં રડતે મોઢે મૂંડન કરાવતા, નાસિકના વાંદરાઓને સરખે મોઢે મગફળી ખવડાવતા તથા માલદીવના દરિયામાં વોટર સ્કિઇંગ કરતાં ઊંધે મોઢે પછડાતા. . . . આવા અનેક મનગમતા ફોટા અમારી સ્પેશિયલ ટ્રીક ફોટોગ્રાફીને પ્રતાપે મેળવી શકશો!